**Energetska obnova zgrade NK Pregrada na adresi Ljudevita Gaja 32, Pregrada**

* Korisnik: Grad Pregrada

**Kratki opis projekta:**

Projekt Energetske obnove zgrade NK Pregrada će kroz implementaciju mjera energetske učinkovitosti koje obuhvaćaju kombinaciju građevinskih, elektro i strojarskih mjera utjecati na značajno smanjenje potrošnje energije za grijanje te smanjenje emisija CO2. Na ovaj način, uz primjenu mjera energetske učinkovitosti omogućiti će se povećanje higijenske razine i ugodnosti boravka zaposlenika i korisnika što utječe pozitivno na produktivnost.

Aktivnosti energetske obnove obuhvaćaju sljedeće:

* Povećanje toplinske izolacije vanjskog zida
* Povećanje toplinske zaštite stropa prema negrijanom prostoru
* Zamjenu vanjske stolarije
* Ugradnju novog visokoučinkovitog sustava grijanja ili poboljšanje postojećeg
* Zamjenu unutarnje rasvjete učinkovitijom

**Svrha projekta:**

Ulaganjem u energetsku obnovu zgrade Nogometnog kluba u vlasništvu Grada Pregrade direktno će se doprinijeti smanjenju godišnje potrebe toplinske energije za grijanje/hlađenje, odnosno smanjenju potrošnje energije u sektoru javnih zgrada. Poboljšat će se boravišni, higijenski i zdravstveni uvjeti boravka zaposlenika i korisnika. S obzirom da je riječ o rekonstrukciji postojeće zgrade i kotlovnice koja obavlja svoju primarnu funkciju pružanja sportskih djelatnosti i sadržaja, nakon provedene rekonstrukcije uz niže energetske troškove i troškove održavanja, doći će do poboljšanja radnih uvjeta te podizanja razine kvalitete pruženih usluga. Dodatno, uzimajući prednosti primjene mjera energetske učinkovitosti i kroz značajne financijske uštede otvara se mogućnost za dodatnim ulaganjem.

* **Ukupna vrijednost projekta i iznos koji sufinancira EU:** 680.852,45 kn / 421.749,20 kn
* **Razdoblje provedbe projekta**: 18 mjeseci
* **Projekt se financira iz Europskog fonda za regionalni razvoj**

KONTAKT OSOBA ZA VIŠE INFORMACIJA:

Krunoslav Golub, Pročelnik odjela za financije i gospodarstvo

049 376 052, krunoslav.golub@pregrada.hr

Sadržaj publikacije isključiva je odgovornost Grada Pregrade.

[**www.strukturnifondovi.hr**](http://www.strukturnifondovi.hr)

***Projekt energetske obnove zgrade Nogometnog kluba Pregrada na adresi Ljudevita Gaja 32, Pregrada bio je prijavljen na Poziv na dostavu projektnih prijedloga „Energetska obnova zgrada i korištenje obnovljivih izvora energije u zgradama javnog sektora“ Ministarstva graditeljstva i prostornoga uređenja. Projekt energetske obnove zgrade provodi se u okviru Operativnog programa „Konkurentnost i kohezija“.***